cyanic-selkie/wikianc huggingface dataset:
Ким Клајстерс
Стил на играње
Клајстерс е позната по нејзиниот длабок, моќен и прецизен дроп удар. Може да удри победоносни бодови од двете крила и во кој било дел од игралиштето. Нејзиниот форхенд е еден од најдобрите и најмоќните досега видени во женскиот тенис, но повремено е непостојан и склон на незнудени грешки. Бекхендот ѝ е посигурен и постојан и задава одбранбени удари со тежок слајс. Клајстерс е исто така позната по одбраната на целото игралиште што се должи на брзината и на атлетската градба. Клајстерс заедно со Јелена Јанковиќ и Светлана Кузнецова е една од неколкуте играчи кои на турнеите на Асоцијацијата на тениските професионалци и на Женската тениска асоцијација можат да играат на сите подлоги. Марија Шарапова на интервјуто по поразот од Клајстерс на Отвореното првенство Насдак 100 во 2005 година, рекла: „Едноставно мора да очекувате дека ќе ви ги врати сите удари‟. Нејзиниот прв сервис е прецизен и освојува асови и бодови кои не може да се стигнат. Клајстерс најчесто брза помеѓу првиот и вториот сервис што придонесува на некои натпревари да има голем број двојни сервис-грешки. Како поранешен број еден во двојки, има извонреден волеј удар. Нејзината психичка кршливост се смета за нејзина најголема слабост и во почетните стадиуми на кариерата најчесто потклекнувала во последните кругови на Грен Слем турнирите, иако била во големо водство. Откако го освоила Отвореното тениско првенство на САД во 2005 година, Клајстерс имала поголема контрола над нервите и откако се вратила на турнејата во 2009 година, заедно со Серена Вилијамс се познати како најцврстите тенисерки кои е тешко да се победат ментално. Клајстерс сега се покажува како дорасната на ситуацијата и го игра најдобриот тенис во важните стадиуми од мечевите. Се смета за една од најпопуларните тенисерки на турнејата, позната по нејзината отменост и сталожен темперамент. Таа била седум пати избрана за ВТА наградата „Карен Кранче‟ од останатите тенисери и трипати за ВТА наградата за тенисерка со најдобар сервис.
Приватен живот
Клајстерс е родена на 8 јуни 1983 година во Билзен, Лимбур во Фламанскиот регион на Белгија. Таа е ќерка на Леи Клајстерс, поранешен фудбалски репрезентативец и Елс Вандекаестбек, поранешна национална шампионка во гимнастика. Леи Клајстерс умрел од рак на кожата на 4 јануари 2009 година. Клајстерс вели дека фудбалерските нозе ги наследила од татко ѝ, а гимнастичката еластичност од мајка ѝ. Помалата сестра на Ким, Елке, во 2002 година била ИТФ светски шампион во јуниорска конкуренција во двојки и се повлекла во 2004 година поради повреда на грбот.
Во декември 2003 година, Клајстерс ја најавила веридбара со Австралиецот Лејтон Хјуит, но нивната врска завршила во октомври 2004 година. Австралијците сѐ уште ја викаат Клајстерс „Ози Ким‟. Во октомври 2006 година Клајстерс ја најавила веридбата со американскиот кошаркар Брајан Линч кој живее во родниот град на Ким, Бре. Во интервјуто за Sportweekend (спортска програма на белгиската фламанска телевизија), Клајстерс рекла дека се повлекува за да роди деца. Клајстерс и Линч се венчале на 30 јули 2007 година во 06:00 во градскиот совет во Бре. Ја венчал градоначалникот, а на свадбата присуствувале сестра ѝ Елке, братот на Линч, Пат Линч и родителите од двајцата.
Јуниорска кариера
Клајстерс била вешта јуниорска тенисерка. Во поединешна конкуренција била вицешампионка на Вимблдон во јуниорска конкуренција во 1998 година и на крајот од годината завршила на 11-тото место на ранг-листата во поединечна конкуренција. Истата година во двојки, Клајстерс ги освоила титулите на Отвореното тениско првенство на Франција заедно со Јелена Докиќ, поразувајќи ги Елена Дементиева и Надја Петрова во финалето и на Отвореното тениско првенство на САД со Ева Дирберг, поразувајќи ја поранешната партнерка Докиќ во финалето. Клајстерс ја завршила сезоната на четвртото место на светската ранг-список на Меѓународната тениска федерација за двојки во јуниорска конкуренција.
1999 година
Во 1999 година Клајстерс го направила нејзиниот професионален пробив. На нејзиниот прв ВТА турнир во Антверпен, се квалификувала и изгубила во четвртфиналето од потенцијалната финалистка, Сара Питковски-Малкор, откако не успеала да ја освои меч топката. Играјќи во квалификациските кругови во Рохемптон, откако испаднале само четворица, успеала да стигне до главната ждрепка на Вимблдон. Клајстерс освоила шест последувателни мечеви губејќи само 25 гема. Ја поразила десетторангираната Аманда Кецер на пат кон четвртиот круг, каде Клајстерс изгубила од нејзиниот идол од детството, Штефи Граф, без да добие сет, во лоши врнежливи услови. Летото Клајстерс стигнала до третиот круг на Отвореното тениско првенство на САД, губејќи од потенцијалната шампионка, Серена Вилијамс, откако сервирала за мечот. Есента Клајстерс ја освоила нејзината прва титула на Женската тениска асоцијација (ВТА) во поединечна конкуренција во Луксембург. Потоа следела нејзината прва ВТА титула во двојки која ја освоила во Братислава заедно со Лоренс Куртуа. На крајот од годината ја добила ВТА наградата за најимпресивна почетничка и била единствената тенисерка од Белгија која го има добиено овој трофеј.
Од 2000 година до 2002 година
Во наредните две години, Клајстерс се искачувала на ранг-листата. Во 2001година стигнала до нејзиното прво Tier I финале на турнирот во Индијан Велс, Калифорнија и изгубила од Серена Вилијамс во меч кој предизвикал дискусија. Клајстерс исто така стигнала и до нејзиното прво Грен Слем финале на Отвореното тениско првенство на Франција каде изгубила од Џенифер Каприати со 12-10 во третиот сет. Овој меч кој траел 2 часа и 21 минута бил најдолгиот трет сет во финалето во женска конкуренција на Отвореното тениско првенство на Франција. Клајстерс четири пати имала можност да освои два бода и да победи пред Каприати да ја однесе победата. Нејзиниот нареден важен чекор бил на крајот од 2002 година кога победила на првенството кој се игра на крајот од годината, Хоум Дипо во Лос Анџелес, поразувајќи ја прворангираната Серена Вилијамс во финалето. Овој бил петтиот пораз на Вилијамс таа година и ѝ ја прекинал низата од 18 освоени мечеви. На патот до финалето, Клајстерс ја победила четврторангираната Жастин Анин и второрангираната Венус Вилијамс, станувајќи четвртата тенисерка која ги победила двете сестри Вилијамс на ист натпревар. Исто така го израмнила рекордот на натпреварот со тоа што изгубила најмалку гемови.
2003 година
Клајстерс ја започнала сезоната на меѓународниот турнир Адидас каде што го освоила нејзиниот прв турнир таа година совладувајќи ја Линдзи Девенпорт во финалето, без да изгуби сет. Стигнала до финалето откако ги победила Пети Шнајдер, Ченда Рубин и Жастин Анин. На Отвореното тениско првенство на Австралија, Клајстерс изгубила во полуфиналето од Серена Вилијамс со 4-6, 6-3, 7-5 откако имала пет меч топки. На патот до полуфиналето изгубила само 15 гема. Ја поразила Саманта Ривс, а над Петра Мандула освоила победа „двоен ѓеврек‟ (каде противникот не успева да освои ниту еден гем). Потоа ги нижела победите без да изгуби сет против Татјана Путчек, Аманда Кецер и Анастасија Мискина и на Отвореното тениско првенство Пацифик Лајф во Индијан Велс, Калифорнија каде што ја совладала Линдзи Девенпорт во финалето.
Клајстерс стигнала до финалето на ВТА Отвореното првенство на Германија откако ја победила Џенифер Каприати 6-4 во последниот сет. Во финалето, Клајстерс играла со Жастин Анин, пропуштила три меч топки и изгубила 7-5 во последниот сет. Истиот ден, Клајстерс исто така изгубила 6-4 во последниот сет во финалето во двојки.
Третата титула на Клајстерс таа година била титулата на мастерсот Телеком Италија во Рим каде што играла против Амели Моресмо во финалето и катастрофално ја поразила Французинката во последниот сет. За да стигне до финалето, Клајстерс ги победила Мискина и партнерката во двојки Аи Сигијама.
На 18 август 2003 година Клајстерс била на првото место на светската ранг-листа во двојки, придружувајќи ѝ се на одбраната група од само четири тенисерки, Мартина Навратилова, Аранткса Санечес Викарио, Мартина Хингис и Линдзи Девенпорт, кои истовремено го држеле првото место и во поединечна конкуренција и во двојки. До 2010 година само Серена Вилијамс успеала да се придружи на оваа група.
Првото место на светската ранг-листа било повторно ставено на коцка во октомври за време на финалето на турнирот Порше Гран При во Филдерстат, Германија. Клајстерс се вратила во игра по лошо одиграниот сет за да ја победи Анин. На овој меч, најдобрите две тенисерки по осми пат се бореле за првото место. Иако Клајстерс го освоила мечот, на крајот од годината била светска тенисерка број два, зад Анин.
2004 година
Клајстерс ја започнала 2004 година играјќи на Хопмап купот. За време на мечот против Австралија, Клајстерс го повредила зглобот на ногата играјќи против Алиша Молик. Неколку дена одела со патерица и се плашела дека можеби ќе треба да се оперира. Се повлекла од меѓународниот турнир Адидас поради повреда. Клајстерс закрепнала на време за да го стигне четвртото Грен Слем финале во нејзината кариера, финалето на Отвореното тениско првенство на Австралија, каде што повторно изгубила од Анин. За да стигне до финалето, извојувала победи без да изгуби сет над Марлен Вејнгартнер, Марија Елена Камерин („двоен ѓеврек‟), Динара Сафина, Силвија Фарина Елија, Анастасија Мискина (за време на мечот се влошила повредата на зглобот на Клајстерс) и Пети Шнајдер. Потоа освоила две последувателни титули, во Париз и Антверпен. Во финалето во Париз ја поразила локалната фаворитка Мери Пирс. До финалето Клајстерс стигнала поразувајќи ги Марија Санчез-Лоренцо, Фарина Елија и Сафина. Бранејќи ја титулата Tier I на мастерсот Индијан Велс, Клајстерс го повредила зглобот на раката за време на првиот меч каде ја победила Анџелика Рош. Се повлекла од вториот меч затоа што раката ѝ била набиена. Се повлекла и од натпреварот во Мајами кој се одигрувал наредната недела. Клајстерс се појавила по шест недели во нејзиниот роден град Бре, каде играла на Фед купот против Хрватска. Се вратила на турнејата во Берлин и ѝ биле потребни три сета за да ја победи Марта Мареро. Потоа се откажала од нејзиниот втор меч и ѝ рекле дека мора да одмара. Поради тоа го пропуштила Отвореното тениско првенство на Франција. Клајстерс била на операција за да отстрани циста и изгубила три месеци од турнејата, вклучувајќи ги Вимблдон и Отвореното тениско првенство на САД. Ги пропуштила и Олимписките игри, но веќе имала одлучено да не игра на турнирот по расправијата за спонзорите за облека. Клајстерс се вратила на турнирот кој се играл во Хаселт, Белгија (Gaz de France Stars) каде што стигнала да полуфиналето поразувајќи ги Ивета Бенешова и Магдалена Малеева. Во полуфиналето играла против Елена Бовина и се повлекла во вториот сет. Клајстерс ја влошила повредата и иако не ѝ била потребна операција, не играла до крајот на сезоната. Стравот дека повредата може да ја натера да се повлече од тенисот, бил ублажен.
2005 година
Клајстерс го пропуштила првиот Грен Слем оваа година поради повреда. Во февруари, откако не играла четири месеци, Клајстерс се вратила на турнејата учествувајќи на турнирот во Антверпен. Нејзиниот прв меч откако се вратила бил против Јелена Костаниќ. Ја поразила без да изгуби сет, но во четвртфиналето била совладана од Венус Вилијамс.
Во март и април, како тенисерка која не била носитекла на група, Клајстерс победила на 17 последувателни мечеви со што ги потврдила Tier I титулите и си го вратила местото помеѓу првите дваесет тенисерки. За време на Отвореното првенство во Индијан Велс, Калифорнија (Pacific Life Open), Клајстерс била на 133-тото место на светската ранг-листа. Белгијката започнала поразувајќи ги Никол Прат, Шинобу Асаго, Ана Чакватаџе и Евгенија Линецкаја, без да изгуби сет. Во полуфиналето, Клајстерс ја совладала петтата тенисерка во светот, Елена Дементиева, без да изгуби сет, а во финалето, во три сета ја поразила тенисерката број еден во светот, Линдзи Девенпорт. Една недела по таа победа, Клајстерс победила четири од првите шест рангирани тенисерки, без да изгуби сет, за да го освои Отвореното првенство НАСДАК 100 (NASDAQ-100 Open). За да ја освои титулата ги совладала Сандра Клосел, Натали Дечи, Анастасија Мискина, Елена Дементиева, Амели Моресмо и Марија Шарапова. За време на турнирот не изгубила ниту еден сет.
По Вимблдон, Клајстерс имала неверојатна серија победи и изгубила само еднаш во периодот помеѓу јули и октомври. Таа серија започнала на турнирот во Стенфорд, Калифорнија (Bank of the West Classic) против Аи Сигијама, Хантукова, Ана-Лена Гренефелди Венус Вилијамс и таму ја освоила нејзината четврта титула таа година. Серијата победи продолжила во Сан Диего каде ги поразила Марта Домачовска и Јанковиќ, пред да го доживее нејзиниот единствен пораз во оваа серија од Пенг Шуај.
По поразот од Пенг, Клајстерс ја продолжила неверојатната серија победи, освојувајќи 22 последувателни мечеви и собирајќи четири последувателни титули, вклучувајќи ја и Грен Слем титулата. Низата од освоени 22 последувателни мечеви започнала против Каролина Шпрем и продолжила со победите над Сафина, Надја Петрова, Франческа Шиавоне. Клајстерс ја освоила нејзината петта титула таа година. Победите продолжиле во Торонто каде што ги поразила Вирџинија Рацано, Ана Ивановиќ, Флавија Пенета, Анастасија Мискина и Жастин Анин-Арсен за да го освои купот Роџерс. Откако освоила три од нејзините четири летни турнири на тврда подлога во САД, Клајстерс ја освоила серијата на Отвореното тениско првенство на САД која ги поврзува сите летни турнири на тврда подлога во САД и дуплира паричната награда за победникот на Отвореното тениско првенство на САД. Тоа ѝ ја отворило можноста на Клајстерс да ја дуплира паричната награда за победникот на Отвореното тениско првенство на САД од 1,1 милион долари на 2,2 милиони долари.
На 15 септември, една недела по победата на Отвореното тениско првенство на САД, било објавено дека Клајстерс и нејзиниот тренер, Марк Деху, престанала да соработуваат, а една од причините била тоа што му исплатила само 9 000 долари од освоените 2,2 милиони.
Го освоила нејзиниот деветти и последен турнир таа година, турнирот во Хаселт (Gaz de France Stars), поразувајќи ја Шијавоне во финалето. За време на турнирот не изгубила сет. За да стигне до финалето, Клајстерс извојувала победи над Екатерина Бичкова, Шпрем, Јулија Шруф и Сафина.
На првенството Сони Ериксон кој се игра на крајот од годината, Клајстерс била елиминирана во групната фаза. Изгубила на нејзиниот прв меч, реванш меч на финалето Отвореното тениско првенство на САД, од Пирс со 6-1, 4-6, 7-6, а на вториот меч изгубила од моресмо со 6-3, 7-6. Поради тоа, Белгијката морала да победи и се надевала дека резултатите од другите мечеви ќе бидат во нејзина полза. Но резултатите не биле во нејзина полза и Клајстерс била елиминирана во наредниот меч. Ја завршила сезоната поразувајќи ја Дементиева без да изгуби сет. Годината ја завршила на второто место на светската ранг-листа.
2006 година
Клајстерс ја започнала годината победувајќи на егзибиционен натпревар, првенството Watson Water Challenge во Хонгконг. На патот до титулата ги поразила Џи Женг, Елена Дементиева и највисоко рангираната Линдзи Девенпорт. Потоа Клајстерс се повлекла во полуфиналето на ВТА турнирот во Сиднеј затоа што го истегнала мускулот кај левиот колк.
На Отвореното тениско првенство на Австралија, Клајстерс ја поразила поранешната шампионка, Мартина Хингис, во четвртфиналето со 6-3, 2-6, 6-4 пред да се повлече од полуфиналниот меч со Амели Моресмо. И покрај поразот, бодовите кои ги имала собрано за рангирање биле доволни за да го има повторно првото место на светската ранг-листа, позиција која ја имала на 9 ноември 2003 година. Таа била единствениот тенисер, машко или женско, која не била рангирана во првите 100 (била 134-та тенисерка во светот), а се искачила на првото место за помалку од една година. Клајстерс изгубила од Моресмо во полуфиналето на Отвореното тениско првенство на Австралија поради повреда на глуждот од ногата. Иако се очекувало да пропушти најмалку осум недели додека закрепне, Клајстерс се вратила по две недели на Проксимус Дајмонд игрите во Антверпен. Во финалето на овој турнир изгубила од Моресмо во три сета.
Клајстерс ја освоила нејзината прва титула таа година, на турнир во Варшава кој се играл на земја, совладувајќи ја Светлана Кузнецова во финалето. На Отвореното тениско првенство на Франција во мај, стигнала до полуфиналето без да изгуби сет, поразувајќи ја Хингис во четвртфиналето со 7-6, 6-1. Сепак, изгубила од Жастин Анин во полуфиналето со 6-3, 6-2, на нејзиниот 23-ти роденден. Била втора носителка на група на Вимблдон, но повторно била елиминирана во полуфиналето од Анин, без да добие сет, со 6-4, 7-6(4).
Играјќи на турнирот во Хаселт (Gaz de France Stars), нејзиниот прв турнир во повеќе од два месеци, Клајстерс успешно ја одбранила нејзината титула поразувајќи ја пласираната натпреварувачка, Каја Канепи, во финалето. На првенството од ВТА турнејата кој се игра на крајот од годината, изгубила во полуфиналето од Моресмо со 6-2, 3-6, 6-3, откако ги победила Дементиева и Кузнецова. Во фазата Бергеров систем изгубила од Шарапова.
2007 година: Повлекување
На Отвореното тениско првенство на Австралија, Клајстерс била четврта носителка на група. Бејгијката започнала со победата над Василиса Бардина и продолжила со победите над Акико Моригами, Алона Бондаренко и Даниела Хантукова, без да изгуби сет. Потоа ја совладала шестата носителка на група, Мартина Хингис, во три сета пред да изгуби во полуфиналето од Шарапова.
По овој турнир Клајстерс потврдила дека ќе ги пропушти Отвореното тениско првенство на Франција и Отвореното тениско првенство на САД, така што Вимблдон бил нејзиниот последен Грен Слем турнир. Белгијката исто така додала дека нејзините последни два турнири ќе бидат турнирот во Луксембург и турнирот од ВТА турнејата во Штутгарт.
На Отвореното првенство Сони Ериксон во Кеј Вискејн, Флорида, Клајстерс изгубила во четвртиот круг од Ли На во три сета. Претходно ги поразила Акико Моригами и Сем Стосур. Еден месец подоцна, на нејзиниот прв турнир на земја таа година во варшава, Клајстерс не успеала да ја одбрани нејзината титула, губејќи 7-6(3), 6-3 од Јулија Вакуленко.
На 6 мај 2007 година, на нејзината официјално мрежно место Клајстерс објавила дека ја скратува нејзината сезона поради повреди и дека ќе ги оствари нејзините планови да се повлече од професионалниот тенис. Одлучила веднаш да се повлече од спортот.
2009 година: Враќање
Речиси две години по нејзиното повлекување и една година по раѓањето на ќерка ѝ во февруари 2008 година, било објавено дека Клајстерс заедно со Тим Хенман, Штефи Граф и Андре Агаси ќе игра на егзибиционен натпревар на централниот терен на Вимблдон за да се тестира неговиот нов покрив.
Додека се подготвувала за егзибицискиот натпревар на Вимблдон, Клајстерс повикала прес-конференција на 26 март и тогаш објавила дека му се враќа на професионалниот тенис. Рекла дека била инспирирана од подготовките за натпреварот на Вимблдон во јануари 2009 година. Изјавила дека побарала да игра на турнирите во Синсинати и Торонто. Клајстерс исто така побарала да игра и на Отвореното тениско првенство на САД со што сакала да го оцени нејзиното враќање како успешно и да ја покаже можноста на комбинирање со нејзиниот семеен живот. Изјавила дека претпочита да размислува за тоа како „втора кариера‟ наместо како враќање, затоа што многу фактори (брак, бебе, неодамнешната смрт на татко ѝ) биле различни во споредба со нејзината прва кариера.
На егзибицискиот натпревар на Вимблдон, Клајстерс и Хенман победиле 7-6 во тајбрекот против Граф и Агаси. Клајстерс исто така играла меч во поединечна конкуренција против Граф и победила 6-4. На турнирот на кој учествувала еден месец, од јануари, изјавила дека почнала повторно да се чувствува добро на почетокот од февруари, потоа го потврдила присуството на Вимблдон и тоа ја поттикнало повторно да му се посвети на професионалниот тенис. Во јули ги освоила двата меча во двојки заедно со тимот St. Louis Aces на турнирот World Team Tennis.
Клајстерс ја започнала нејзината втора кариера на Отвореното женско тениско првенство во Синсинати (Western & Southern Financial Group Women’s Open). Во првиот круг ја опразила 13-тата тенисерка во светот, Марион Бартоли, со 6-4, 6-3. Во наредните два меча ги совладала Пети Шнајдер, тенисерката број 20 во светот со 6-2, 7-5 и тенисерката број 6 во светот, тогашната шампионка на Отвореното тениско првенство на Франција, Светлана Кузнецова, со 6-4, 4-6, 6-2. Во четвртфиналето изгубила од првата тенисерка во светот, Динара Сафина, со 6-2, 7-5.
По Синсинати, Клајстерс играла на купот Роџерс во Торонто. Ја поразила британската пласирана тенисерка, Олена Балтача, во првиот круг. Во вториот круг ја поразила тенисерката на 9-тото место на светската ранг-листа, Викторија Азаренка, со 7-5, 4-6, 6-1, но изгубила од четвртата тенисерка во светот, Јелена Јанковиќ, во третиот круг со 1-6, 6-3, 7-5, откако сервирала за мечот кога резултатот бил 5-3.
Потоа играла на главната ждрепка на Отвореното тениско првенство на САД. Лесно го освоила мечот од првиот круг против Викторија Кутузова, 6-1, 6-1. Во вториот круг го освоила мечот против Марион Бартоли, 14-тата тенисерка во светот, со 5-7, 6-1, 6-2. Тоа била нејзина втора победа над Бартоли за време од три недели. Во третиот круг ја победила нејзината сонародничка, Кирстен Флипкенс, со 6-0, 6-2. Продолжила со победите и во четвртиот круг каде што ја поразила Венус Вилијамс, тенисерката број три во светот, со 6-0, 0-6, 6-4. Тоа бил нејзиниот 11-ти натпреварувачки меч откако се вратила од повлекувањето. Клајстерс ја совладала 18-тата носителка на група, Ли На, без да изгуби сет со 6-2, 6-4 за да стигне до полуфиналето каде што се соочила со шампионката која ја бранела титулата и светската тенисерка број два, Серена Вилијамс. Клајстерс победила со 6-4, 7-5 откако на Вилијамс и бил даден казнен бод кога имала меч топка поради кавга со еден од судиите кои пресудиле сервис-грешка (нагазнување на линијата при сервирање). Таа била првата финалистка на Отвореното тениско првенство на САД која не била носителка на група, по Венус Вилијамс во 1997 година. Со победата над Серена, Клајстерс станала единствената тенисерка која двапати ги има победено двете сестри Вилијамс на ист турнир. Во финалето ја поразила деветтата носителка на група, Каролина Возњацки, со 7-5, 6-3 за да ја освои нејзината втора титула на Отвореното тениско првенство на САД. Победата на Отвореното тениско првенство на САД ја сместила во првите 20 на светската ранг-листа. Таа била првата мајка која освоила Грен Слем титула во ерата на Отворени тениски првенства, откако Ивон Гулагонг Коли го освоила Вимблдон во 1980 година. Клајстерс е позната како една од „кралиците кои се вратиле‟ во тенисот. Потоа играла на Отвореното првенство на Луксембург (2009 BGL Luxembourg Open) како втора носителка на група. Лесно го освоила почетниот меч против Меган Шогнеси со 6-2, 6-2, но изгубила од Пети Шнајдер во нивната блиска средба во вториот круг со 4-6, 6-3, 6-7.
На егзибиционен натпревар во Антверпен, Белгија, на 10 декември Клајстерс ја поразила соперничката Венус Вилијамс со 6-1, 7-5. Ја завршила годината како 18-то рангирана.
Во март 2010 година ја добила светската спортска награда Лореус, за нејзиното извонредно враќање на Отвореното тениско првенство на САД во 2009 година. Исто така ја освоила и ВТА наградата за тенисерка на годината која се вратила и наградата Карен Кранче по седми пат.
2010 година
Клајстерс ја започнала нејзината кампања во 2010 година на меѓународниот турнир во Брисбејн (Brisbane International) во Австралија како прворангирана. Ги поразила Татјана Гарбин и Алиша Молик во првите два круга без да изгуби сет. Потоа ја совладала Луси Шафарова во три сета за да стигне до полуфиналето каде што ја совладала Андреа Петковиќ за да стигне до финалето. Во финалето играла со нејзината соперничка и сонародничка Жастин Анин. Клајстерс водела 6-3, 4-1 пред Анин да освои осум последувателни гема со што го освоила вториот сет и водела 3-0 во последниот сет. Клајстерс губела 5-3 кога спасила две меч топки, направила брејк и обезбедила тајбрек во последниот сет. Ја поразила нејзината соперничка со 6-3, 4-6, 7-6(6).
Клајстерс не играла натпреварувачки сѐ до март кога настапила на Отвореното првенство во Индијан Велс (2010 BNP Paribas Open). Била 14-та носителка на група, но била поразена од 23-тата носителка на група, Алиса Клејбанова, во третиот круг губејќи на тајбрекот на последниот сет. Продолжила на Отвореното првенство Сони Ериксон за да ја освои титулата. Како 14-та носителка на група изгубила само три гема поразувајќи ги Петра Квитова и Шахар Пер. Потоа, губејќи само четири гема, ја совладала Викторија Азаренка, шампионката која ја бранела титулата. Пред да стигне до финалето ги совладала Саманта Стосур, 10-тата тенисерка во светот, во четвртфиналето и Жастин Анин во тајбрекот на последниот сет. Продолжила со победата над Венус Вилијамс во финалето без да изгуби сет, со што ја прекинала серијата на Американката од 15 последувателни освоени мечеви. Поради тоа што ја освоила титулата по вторпат, Клајстерс се искачила на 10-тото место на светската ранг-листа.
На првиот одигран турнир на земја за време од три години, на турнирот во Андалузија (Andalucia Tennis Experience), Клајстерс како трета носителка на група стигнала до вториот круг победувајќи ја Александра Дулгеру во три сета. Во вториот круг изгубила од Беатрис Гарсија Видагани, тенисерка која била на 258-то место на светската ранг-листа. Клајстерс играла на белгијскиот Фед куп против Естонија и ја победила Марет Ани со 6-4, 6-2 во почетниот меч во поединечна конкуренција. Сепак, се открило дека скинала мускул на левото стапало и поради тоа се повлекла од наредниот меч против Каја Канепи. Докторите ѝ препорачале на Белгијката шест недели да не игра, но Клајстерс се надевала дека порано ќе закрепне. Потоа, на прес-конференција објавила дека мора да се повлече од остатокот на сезоната на земјени игралишта, вклучувајќи го и Отвореното тениско првенство на Франција во 2010 година.
Клајстерс повторно била во акција на почетокот на сезоната на тревни игралишта во Истбурн, загревајќи се за Вимблдон кој го освоила во 2005 година. Како петта носителка на група, ги поразила сограѓанката Јанина Викмајер и Шафарова, губејќи само три гема, за да стигне до четвртфиналето. Таму била совладана од Викторија Азаренка и не освоила ниту еден сет. И покрај поразот, Клајстерс се искачила на 8-то место на светската ранг-листа и била 8-ма носителка на група на нејзиното прво првенство на Вимблдон од 2006 година. Започнала со победа без да губи сет над Марија Кириленко за да стигне до четвртиот круг каде се соочила со 17-тата носителка на група, Жастин Анин. Иако го изгубила првиот сет, ја победила Анин со 2-6, 6-2, 6-3. Клајстерс изгубила во четвртфиналето од 21-та носителка на група и финалистката, Вера Звонарева, во три сета. Клајстерс учествувала на рекордниот егзибиционен спектакл „Најдоброто од Белгија‟. Ја поразила Серена Вилијамс без да изгуби сет со што го подобрила рекордот на соочување со сестрите Вилијамс по нејзиното враќање, 5-1 (3-1 против Венус која ја победила Клајстерс на купот Били Џин во 2010 година, 2-0 против Серена).
Нареден турнир на кој играла Клајстерс бил Отвореното женско тениско првенство во Синсинати (2010 Western & Southern Financial Group Women’s Open), каде што започнала минатата година по нејзиното враќање. Овој бил прв нејзин турнир од серијата на Отвореното тениско првенство на САД во 2010 година. Во првиот круг не играла и како четврта носителка на група, Клајстерс ги поразила поранешната тенисерка број еден во светот, Динара Сафина, Кристина Мекхејл и Флавија Пенета без да изгуби сет за да стигне до полуфиналето. Во полуфиналето Клајстерс водела 2-1 кога нејзината противничка Ана Ивановиќ морала да се повлече поради повреда. Во финалето се соочила со 10-тата носителка на група, Марија Шарапова. Го изгубила првиот сет, а во вториот сет губела 5-3. Успеала да спаси три меч топки на нејзин сервис пред дождот да го прекине натпреварот. Кога се вратиле на теренот, Клајстерс го освоила тајбрекот на вториот сет, иако губела 0-3, а потоа ја однела и победата (2-6, 7-6(4), 6-2). Ова била нејзината 38-ма титула во поединечна конкуренција во нејзината кариера и ја искачила на четвртото место на светската ранг-листа.
Клајстерс го играла последниот натпревар од серијата на Отвореното тениско првенство на САД во Монтреал на купот Роџерс во 2010 година, каде што била петта носителка на група. Стигнала до четвртфиналето и изгубила од Вера Звонарева во три сета. Во почетниот круг ја поразила Бетани Матек Сендс откако губела 6-4, 4-1.
Потоа Клајстерс се натпреварувала на Отвореното тениско првенство на САД во 2010 година каде што била втора носителка на група. Стигнала до четвртфиналето без да изгуби сет поразувајќи ги Грета Арн, Сали Пирс, Петра Квитова и Ана Ивановиќ. Во четвртфиналето го освоила третиот сет 6-3 и ја победила петтата носителка на група, Саманта Стосур, за да стигне до полуфиналето. Таму се соочила со венус Вилијамс и освојувајќи го мечот во последниот сет, ја продолжила низата на 20 освоени мечеви на Отвореното тениско првенство на САД. Се изедначила со Венус и со Моника Селеш, но била на второто место по Крис Еверт која имала 31 освоен меч од 1975 година до 1979 година. Во финалето, Клајстерс се соочила со седмата носителка на група, Вера Звонарева и тоа бил реванш на мечот од четвртфиналето на Вимблдон. Клајстерс победила губејќи само три гема и ја одбранила нејзината титула на Отвореното тениско првенство на САД, освојувајќи ја по третпат. Тоа била нејзината втора титула како мајка, една помалку во споредба со рекордот во ерата на отворените првенства поставен од Маргарет Корт. Клајстерс ја продолжила низата на 21 освоен меч на Отвореното тениско првенство на САД. Освојувајќи 2,2 милиони долари го повторила нејзиниот рекорд од 2005 година за најголема исплата во историјата на женските спортови. Поради повредите Клајстерс не играла до ВТА Првенството. На првенството кој се игра на крајот од годината, стигнала до финалето откако ги поразила Јанковиќ и Азаренка за да се квалификува за полуфиналето. Клајстерс го изгубила нејзиниот последен меч од групната фаза од Звонарева. Во полуфиналето ја поразила Стосур без да изгуби сет, откако преживеала сообраќајна несреќа на пат кон мечот. Во мечот на првенството, Клајстерс се соочила со тенисерката број еден во светот, Каролина Возњацки и тоа било реванш на мечот од финалето на Отвореното тениско првенство на САД во 2009 година. Клајстерс ја завршила годината на третото место на светската ранг-листа, откако ја совладала Данката во три сета освојувајќи го нејзиното трето првенство и петта титула таа година. Последниот меч во 2010 година бил повторување на мечот кој требало да се одигра на натпреварот „Најдоброто од Белгија‟, меч против Жастин Анин. Мечот се одиграл на игрите Дајмонд пред белгијска публика. Клајстерс била победник на мечот освојувајќи го тајбрекот со 10-5.
За нејзините постигнувања за време на сезоната, Клајстерс ја добила ВТА наградата за тенисерка на годината по вторпат (првата награда била во 2005 година) и била првата тенисерка која ја освоила оваа награда една година откако ја освоила наградата за тенисерка која се вратила.
2011 година
Првиот натпреварувачки турнир на годината Клајстерс го одиграла во Сиднеј во Австралија, меѓународниот турнир Медибанк. Во првиот круг ја совладала Александра Дулгеру во два сета, 6-1, 6-2.Потоа ги победила Барбора Захвалова-Стрицова, Викторија Азаренка и Алиса Клејбанова за да стигне до финалето каде што била поразена од тенисерката број 11 во светот, Ли На од Кина, со 7-6(3), 6-3 иако водела 5-0 во првиот сет.
Со леснотија ја поразила тенисерката број два во светот, Вера Звонарева, со 6-3, 6-3, обезбедувајќи си го второто место на светската ранг-листа кое било нејзиното највисоко рангирање по нејзиното враќање на турнејата. Клајстерс го освоила Отвореното тениско првенство на Австралија во 2011 година во поединечна конкуренција, совладувајќи ја Ли На со 3-6, 6-3, 6-3. Тоа била нејзината прва поголема победа по онаа во САД и вкупно четврта. Клајстерс емотивно изјавила дека конечно ја заслужила титулата „Ози Ким‟.
Клајстерс наредно играла на затворениот турнир во Париз. Откако ја поразила Јелена Докиќ во четвртфиналето, Клајстерс се вратила на врцот на ВТА ранг-листата, првпат во периодот од речиси пет години, преземајќи ѝ го местото на Каролина Возњацки. На крајот, Клајстерс стигнала до финалето на натпреварот, но била поразена од третата носителка на група, Петра Квитова, без да освои сет со 6-4, 6-3.
Клајстерс е шампионката која ја брани титулата во Мајами и била втората носителка на група. Откако ги поразила Анастасија Јакимова со 6-1, 6-2 и Марија Хозе Мартинес Санчес со 6-4, 4-6, 6-3 во вториот и третиот круг, во четвртиот круга ја победила Ана Ивановиќ со 7-6(4), 3-6, 7-6(5) откако губела 1-5 0-40 во последниот сет. Изгубила во четвртфиналето од Викторија Азаренка без да добие сет со 6-3, 6-3.
На 21април 2011 година била на 16-тото место на списокот на највлијателни луѓе (Time Top 100) и била првата спортистка на листата од 2011 година. За изборот придонеле нејзиниот спортски дух, учествувањето во добротворни акции, успехот како мајка комбиниран со нејзиниот однос.
Тренери
•	Од 1992 година до 1996 година: Барт Ван Керков
•	Од 1996 година до 2002 година: Карл Маес
•	Од 2002 година до 2005 година: Марк Деху
•	Од 2009 година до сега: Вим Фисет
Кирил Прличев
Кирил Прличев — македонски револуционер, член и раководител на Македонската револуционерна организација, општественик во Бугарија, син на великанот на македонската книжевност, Григор Прличев, и дедо на Кирил Прличев, писател и издавач кој живее и делува во Бугарија.
Револуционерна дејност
Бил комита во четата на Дедо Стоју Костов Скрижовски и како студент учествувал во Мелничкото востание. Во есента 1895 година бил назначен за учител во Воден. Тогаш веќе постоел комитет на Македонската револуционерна организација во градот, а Прличев им се придружил како еден од првите членови.
Како раководител на Организацијата во Воден, во 1896 година Прличев учествува на Солунскиот конгрес од 1896 година.
Го презел раководењето на Централниот комитет во 1901 во Солун по затворањето на Иван Гарванов. Прличев при раководењето со ЦК бил помаган од учителот Битраков и Владимир Куситасев, а постојано ги држел во тек Задграничните претставници. Прличев во Солун останал сè до доаѓањето на Александар Чакаров од Струга.
Позната е приказната за жрепката која ја влечеле тој, Методи Патчев и Христо Узунов, со која требало да се одреди кој да го убие Димитар Грданов. Жрепката му паднала на Методи Патчев, и тој го извршува атентатот на 5 август 1898 во Охрид, активно помогнат од Прличев и Узунов, по што сите тројца се уапсени од турските власти. Учесник е во Илинденското востание, како војвода во четите раководени од Христо Чернопеев.
Бил секретар на задграничното претставништво во Софија: првиот пат во 1902, вториот пат 1903 - 1905, кога раководители биле Христо Матов и Христо Татарчев и третиот пат 1915 - 1921, кога раководители се Тодор Александров и Александар Протогеров.
По расколот на во Македонската револуционерна организација се приклонил кон Конзеравтивното крило, a својата револуционерна дејност подоцна ја продолжил во ВМРО на Тодор Александров.
По убиството на Тодор Александров, во 1924 година, ја редуцира активноста во Организацијата. Во годините на расколот во ВМРО, го поддржува крилото на Протогеровистите, а во 1931, по личен налог и закана од Ванчо Михајлов, мора целосно да се повлече од револуционерната активност.
Поради десната ориентираност во раководните функции во ВМРО, тотално е маргинализиран од македонската историографија во периодот 1945 - 1990.
Општествена дејност
Во 1923 година во Софија учествува во основањето на Македонскиот научен институт. Од 1941 година, па до смртта раководел со Охридскиот музеј, кога ги пронаоѓа моштите на Свети Климент Охридски.
Позната е неговата активност во големата масонска ложа на Бугарија Светлина, која датира уште од 1923 година, иако постојат индиции дека бил член на истата многу порано.
Од 1935 до смртта во 1944 Прличев е директор на бугарскиот Институт за слепи.
Неговите мошти се наоѓаат во дворот на црковниот комплекс „Св. Богородица Перивлепта“ (Св.Климент) во Охрид, положени во истиот гроб со оние на неговиот татко, Григор Прличев.
Кафеава боја
Кафеавата боја е второстепена боја. Може да се сретне во природата претежно почвата и дрвјата. Се добива со мешање на црвена и зелена боја.
Јазична филозофија
Не ја мешајте со поимот Филозофија на јазикот.
Јазичната филозофија ― гледиште според кое повеќето или сите филозофски проблеми можат да се решат (или поништат) со поголем фокус врз јазикот, или со преоблик на јазикот или со разбирање на секојдневниот јазик што во моментов го користиме подобро. Според првата положба станува збор за идеалната јазична филозофија, каде еден од истакнатите примери е логичкиот атомизам. Втората положба ја брани филозофијата на обичниот јазик.
Бели Поток (Белград)
Бели Поток е приградска населба во општина Вождовац во градот Белград, која се наоѓа на источните падини на Авала и низ населбата поминува автобуската линија 402 (Славија - Бели Поток) и ноќната линија 401 ( Дорќол - Пиносава ). Според пописот од 2011 година, имало 3.621 жители.
Тука се наоѓаат црквата Света Марија Магдалена во Бели Поток, Старата куќа на семејството Живковиќ во Бели Поток, Митровиќевиот дом на Авала и Железничката станица Бели Поток.
Под Авала, во областа Бели Поток, изградени се неколку вили во 1930-ти години, откако Дедиње го изгубил поранешниот изглед на излетничко место.
Демографија
Во населбата Бели Поток живеат 2751 полнолетни жители, а просечната старост на населението изнесува 39,1 година (38,6 за мажи и 39,6 за жени). Во населбата има 1112 домаќинства, а просечниот број на членови по домаќинство е 3,07.
Оваа населба во голем дел е населена со Срби (според пописот од 2002 година).
Најдорфова варијанта
Варијантата настанува со потезите:
Петтиот потег на белиот, ...a6 е со цел да им го одземе полето b5 на белите коњи и белополниот бел ловец, овозможувајќи максимална флексибилност против нападот на белиот.
Обично, планот на црниот е да започне со пешачки напад на даминото крило и да врши притисок на белиот пешак на е4. Најчесто ова може да се направи со ...b5, ...Lb7, проследено со поставување на коњот на с5. Белиот, исто така мора да внимава на евентуалната жртва на црниот на с3, каде обично белиот го одржува својот коњ, кој го заштитува важниот пешак на е4. Оваа жртва е карактеристична тема во Сицилијанската одбрана.
Варијанти
Вообичаени потези на белиот против Најдорфовата варијанта се 6. Lg5, 6. Le3 и 6. Lc4; 6. Le2 исто така е популарен потег. Потезите 6. f4 и 6. g3 не се толку вообичаени, но исто така имаат своја примена против Најдорфовата варијанта.
Главна линија
Најстариот и најостар потег на белиот против Најдорфовата варијанта е веднаш да се одигра 6.Lg5 (Главна линија или Стара главна линија), по што најчесто следува 6...e6, проследено со 7.f4, со надеж да се искористи врзувањето на коњот. Наједноставниот одговор на црниот е 7...Le7, по што главната линија продолжува со потезите 8.Df3 Dc7 9.0-0-0 Sbd7 и сега 10.g4 или 10.Ld3. 8...h6 9.Lh4 g5 е неславмната Аргентинска (Гетеборшка) варијанта, именувана по шведскиот град, каде за првпат била одиграна од аргентинските шахисти во 1955. Во овој експеримент, тројцата аргентински шахисти кои ја одиграле оваа варијанта, ги загубиле партиите, па оваа варијанта за кратко била сметана за лошо продолжение. Со продолжението 10.fxg5 Sfd7, црниот се стреми да го насочи коњот кон е5, со што би имал контрола над полето и од коњот на d7 и од коњот на c6 d7 or c6). потегот 11.Sxe6! бил пронајден од страна на Ефим Гелер. По 11...fxe6 12.Dh5+ Kf8 13.Lb5, две од трите аргентински трагични партии продолжиле со 13...Se5, отстапувајќи од 13...Kg7. Неколку години подоцна, во 1958, Боби Фишер го пронашол одбранбениот потег 13...Тh7. Модерната теорија ја има анализирано оваа линија, со резултат реми како најдобро остварување на белиот во оваа позиција.
И покрај овие продолженија, за најдобар потег на црниот и како потег на мајсторско ниво се смета потегот 7...Db6!?, којшто води до многу сложената варијанта со отровен пешак (8. Dd2 Dxb2 9. Tb1 (или 9.Sb3) Da3. Црниот има материјална предност од еден пешак, но заостанува во развојот. Но, и покрај тоа, тој може брзо да ги мобилизира своите фигури, така што белиот би останал со минимална положбена предност со недостаток од еден пешак. Велемајсторите Кирил Георгиев и Атанас Колев, на страницата број 10 од нивната книга посветена на Најдорф, насловена Најсострата Сицилијанка пишуваат „Долги години, потегот 6.Lg5 се сметаше дека е потенцијална бомба во Најдофовата варијанта, но денес ретко се гледа на највисоко ниво. Тоа е поради познатата варијанта со отровен пешак . . . .“ Според нив, линијата води до реми со најдобра игра, како во партијата Ваљехо Понс-Каспаров, одиграна во Москва во 2004, за што пишуваат „веројатно ќе остане последниот збор во теоријата за оваа линија. . . . " (стр.11).
Други познати одговори на 7.f4 се: 7...Dc7, прославен од страна на Гари Каспаров и Борис Гелфанд, 7...Sbd7, ризичното 7...Sc6!? и 7...b5, многу острата Полугаевскиева варијанта.
Англиски напад
Ова е одерната главна линија во Најдорфовата варијанта во Сицилијанска одбрана. Уште во 1990-тите, поролжението 6.Le3, проследено со f2-f3, g2-g4, Dd2 и донекаде 0-0-0 станало многу популарно и интензивно било анализирано, иако потегот 6...Sg4!? фрлил сенка на целото продолжение, откако Гари Каспаров успешно го применувал. И покрај тоа, шахистите со бели фигури, кои сакаат да го избегнат непријатното продолжение на црниот,6... Ng4!?, може да одиграат 6. f3, па по овој потег да ја трансформираат својата игра во англискиот напад. Од друга страна, ако белиот одигра 6. Le3, тој може да влезе воп линијата на Перењевиот напад, доколку црниот одигра 6... e6, по што белиот е во можност веднаш да продолжи со g2-g4, без да одигра f2-f3. Перењевиот напад вопди до многу остри и сложени позиции.
Фишер-Созинов напад
Белиот игра 6. Lc4 со цел да обезбеди контрола на дијагоналата a2-g8 (на тој начин и на полето d5, наместо да го одигра острото продолжение 6. Lg5); со ова, продолжението 6... e5, многу повоочливо ја ослабнува позицијата на црниот, па на ова место, тој најчесто продолжува со 6... e6. Ова продолжение станало популарнно, со неговата примена од страна на Боби Фишер и денес се смета за едно од најприфатливите продолженија во Најдорфовата варијанта. На пример: 1. e4 c5 2. Sf3 d6 3. d4 cxd4 4. Sxd4 Sf6 5. Sc3 a6 6. Lc4 e6 7. Lb3 или 7. O-O и 8. Lb3, по што прартијата влегува во фаза на силна тактичка борба.
Класична варијанта
Поради остварените успеси со примената на претходните продолженија на различни шахисти (најпознати меѓу нив се Боби Фишер и Гари Каспаров), белиот често игра 6. Le2, со што влегува во помирна, положбена игра, каде црниот ја има можноста да ја трансформира играта во Шевенингенска варијанта, продолжувајќи 6...e6 или по можност да остане во линијата на Најдорфовата варијанта, играјќи 6...e5.
Џеремаја Кларк
Џеремаја Кларк (англ. Jeremiah Clarke; ~ 1674 - ) бил англиски барокен композитор и органист.
Се мисли дека е роден во Лондон во 1674. Бил ученик на Џон Блоу во катедралата Св. Павле. Подоцна станал органист во Кралската капела. Го завршил животот со тоа што се самоубил (се застрелал) заради „жестока и безнадежна страст за преубава млада дама од виш статус“. Пред да се застрела размислувал и да се обеси или удави. На работното место бил наследен од Вилијам Крофт.
Денес Кларк е најпознат по клавијатурното дело со наслов „Марш на данскиот принц“ (Prince of Denmark's March), популарно наречено „Волунтерија за труби“ (Trumpet Voluntary) кое долго време му се припишувало на Хенри Персел. Композицијата е всушност преземена од полуоперата „Островската принцеза“, заедничко дело на Даниел Персел (помладиот брат на Хенри Персел), што е веројатно причина за забуната.
Мартук (округ)
Мартук е округ во Казахстан во покраината Актобе во Казахстан.
Такахиро Огихара
(роден ) — јапонски фудбалер.
Александар Сапета
Александар Сапета (руски: Александр Сергеевич Сапета, роден на во Саратовска Област) — руски фудбалер кој во моментот настапува за екипата на ФК Динамо Москва.
Росоки
Росоки — село во Општина Маврово и Ростуше, во областа Мијачија. Селото се наоѓа на Росочка Река, која извира во близина на селото.
Географија и местоположба
Росоки е сместено во западниот дел на Македонија, во јужниот дел на општината Маврово Ростуше. Претставува дел од долнореканскиот крај. До селото води асфалтен пат кој се двои од регионалниот пат Дебар — Гари. Селото е оддалечено 19 километри источно од градот Дебар.
Атарот на селото зафаќа 11,1 км2.
Историја
Во своите најдобри времиња, селото броело 90 куќи, а денес се останати многу помал број од овој број.
Стопанство
Во минатото, поради Росочка Река, која тече низ самото село, во селото постоеле голем број на воденици и валавници.
Население
Според статистиката на Васил К’нчов („Македонија, Етнографија и статистика“) од 1900 година, во Росоки живееле 450 жители, сите Македонци.
Според егзархискиот секретар Димитар Мишев, („La Macédoine et sa Population Chrétienne“) во 1905 година во Росоки имало 600 Македонци, под врховенството на Бугарската егзархија.
Иселувањето во Росоки започнало порано отколку во другите села, па затоа во него останале само двајца жители според пописот од 1981 година.
Според последниот попис од 2021 година, во селото живеел 1 жител, Македонец.
Родови
Населението во селото се смета за староседелско, меѓутоа во Тресонче говорат дека тука доаѓале козари од Албанија и дека преку зима ги криеле овците тука и така се населило селото. Некои зборуваат дека Росоки во минатото постоело кај Елбасан, па од таму се преместило.
Родови во селото се: Бојковци (3 к.), Каповци (6 к.), Стари Поповци (1 к.), Кржаловци (2 к.), Дадавелковци (4 к.), Тодоровци (1 к.), не се знае ништо за овие родови и Поповци (2 к.), доселени се од брсјачкото село Душегубица.
Според едно предание, се смета дека велешкото село Ореше е основано од извесен дедо Дамјан, кој бил доселен од Росоки.
Самоуправа и политика
Селото влегува во рамките на големата Општина Маврово и Ростуше, која била проширена по новата територијална поделба на Македонија во 2004 година. Во периодот од 1996-2004 година, селото припаѓало на некогашната Општина Ростуша.
Во периодот од 1955 до 1996 година, селото се наоѓало во рамките на големата општина Дебар.
Во периодот 1952-1955, селото било во рамките на тогашната Општина Лазарополе, во која покрај селото Росоки, се наоѓале и селата Гари, Лазарополе, Селце и Тресонче. Општината Лазарополе постоела и во периодот 1950-1952.